Ahoj, som Pamela z týmu Khan Academy.
Tak čo, pripravení na Kódovaciu hodinku?
Skvelé! Stále si spomínam moju prvú hodinu kódovania z čias, keď som bola malé dieťa.
Teraz pracujem na mojej 10 000-ej hodine kódovania a stále je to naozaj zábava!
Existuje tisíc spôsobov, ako sa naučiť kódovať a je mnoho vecí, ktoré môžete s kódom spraviť.
Napríklad tvoriť hry ako Pac-Man, Angry Birds či Minecraft.
Alebo ak máte radi vedu, môžete programovaním vizualizovať spôsob, akým funguje vesmír a pomôcť iným lepšie mu porozumieť.
Ak vás zaujíma medicína, môžete pomôcť doktorom pochopiť, čo sa deje v ľudskom tele, pretože to je fakt bláznivé.
Môžete robiť robotov, ako napr. samoriadiace sa autá, analyzovať dáta či tvoriť webstránky ako Khan Academy. Je toho tak veľa, čo môžete spraviť!
Tu, v Khan Academy, sa v Kódovacej hodinke naučíte tvoriť počítačom generované kresby.
Nestihneme toho príliš veľa, ale veríme, že vás malá ochutnávka zaujme a budete sa o kódovanie zaujímať aj naďalej.
Toto budeme robiť v nasledujúcej hodine.
Najprv si pozrite týchto interaktívnych sprievodcov.
Sú to videá, kde píšeme kód, písanie komentujeme a na pravej strane potom uvidíte výsledok.
Môžete to pozastaviť, presne ako video,
či vlastne lepšie ako video - môžete upravovať kód, ktorý sme napísali a pozorovať zmeny.
Keď budete chcieť zas pokračovať, znova si video pustíte.
Pamätajte, videá majú aj zvuk, tak sa uistite, že máte zapnuté reproduktory alebo slúchadlá.
Ďalej vás čaká kódovacia úloha.
Takto si vyskúšate, čo ste sa práve naučili a za ukončenie získate body. Takto budete pokračovať, až budete mať všetko hotové.
Pokúste sa splniť každú úlohu až do konca, ale ak vám to nepôjde a začnete byť frustrovaný, hlavu hore - jednoducho pokračujte na ďalšiu inštruktáž.
Na konci vás čaká voľnejšia úloha - váš kreatívny projekt.
Tu nie je žiadna správna odpoveď, v tomto bode sa jednoducho zabavíte tým, čo ste sa práve naučili.
Ak vám to potrvá dlhšie než hodinu, je to úplne v poriadku. My v Khan Academy veríme, že každý by sa mal učiť vlastným tempom.
Vždy tu budeme pre vás, učiť vás, bez ohľadu na to, ako dlho to potrvá.
Pripravený na štart? Tak poďme kódiť! Hurá!